У Паставы Т. Лісіцкая і І. Палякоў прыехалі разам з супрацоўнікамі сталічнага выдавецтва “Рэгістр”, дзе ўбачылі свет іх кнігі. Калі ў Тамары іх выйшла ўжо чатыры: раманы “Идиотки”, “Тихий центр” і “Поцелуй аиста”, а таксама зборнік вершаў “Богиня, или Плач домохозяйки”, дык Ігар, матэматык па адукацыі, дэбютаваў там са сваёй аповесцю “Пространства”, якую пісаў на працягу 12 гадоў. У 2012-ым ён адправіў невялікі ўрывак з яе на літаратурны конкурс для пачынаючых аўтараў “Першая глава”, які выдавецтва праводзіла сумесна з праграмай “Культурная сфера” на радыё “Сталіца”, перамог у ім і адразу стаў пісьменнікам, які падае надзеі.